**Accesul la informații de interes public din cadrul Direcţiei de Asistenţă Socială Baia Mare**

Accesul liber şi neîngrădit al persoanei la orice informaţii de interes public, constituie unul dintre principiile fundamentale ale relațiilor dintre persoane şi autorităţile publice, în conformitate cu Constituția României şi cu documentele internaționale ratificate de Parlamentul României.

**Cine poate solicita acest serviciu**

Orice persoană are dreptul să solicite şi să primească în condiţiile Legii 544/2001, informaţiile de interes public deținute de Direcția de Asistență Socială Baia Mare.

**Cum procedăm pentru a obține informații de interes public?**

Pentru a depune o cerere pentru acces la informații de interes public la Direcţia de Asistenţă Socială Baia Mare trebuie respectați următorii pași:

1. **Cererea**

Persoana care dorește să afle informaţii în baza Legii 544/2001 trebuie să formuleze o cerere care să conţină următoarele elemente:
a) instituţia publică la care se adresează cererea;
b) informaţia solicitată, astfel încât să permită instituţiei publice identificarea informaţiei de interes public;
c) numele, prenumele şi semnătura solicitantului, precum şi adresa la care se solicită primirea răspunsului.

Informațiile de interes public care se comunică din oficiu pot fi obținute direct prin consultarea site-ului instituției *dasbaiamare.ro*.

1. **Depunerea cererii**

**A. Cererea poate fi depusă:**

- direct la secretariatul Direcției de Asistență Socială, în nume personal sau de către un terț, caz în care solicitantul primeşte un bon de confirmare a depunerii ca şi în cazul unei petiţii obişnuite.
- prin poştă, adresând plicul către Direcția de Asistență Socială Baia Mare, Strada Dacia nr.1
- pe e-mail la adresa: das@baiamare.ro
- prin fax 0262 211 959.
În cazul transmiterii prin poştă, e-mail sau fax, solicitantului i se vor aduce la cunoştinţă data şi numărul de înregistrare a cererii.
 **B. Transmiterea unei solicitări telefonice:**
- se pot face solicitări de informaţii de interes public şi telefonic numai în cazul informaţiilor de interes public care se furnizează din oficiu, la numărul de telefon 0262 211 949.

1. **Termenele de comunicare a răspunsului**

Termenul de răspuns în cazul solicitărilor formulate în scris este de :
a) **10 zile** pentru comunicarea informaţiei de interes public solicitate, dacă aceasta a fost identificată în acest termen;
b) **10 zile** pentru anunţarea solicitantului că termenul nu a fost suficient pentru transmiterea informaţiei solicitate;
c) **30 zile** pentru comunicarea informaţiei de interes public identificate;
d) **5 zile** pentru transmiterea refuzului de comunicare a informaţiei solicitate şi a motivării refuzului.În cazul solicitărilor verbale, răspunsul se primește pe loc dacă informaţia este accesibilă şi se furnizează din oficiu. În cazul în care informațiile solicitate nu sunt disponibile, persoana este îndrumată să completeze o cerere scrisă.

Răspunsul poate fi comunicat prin poştă, e-mail sau fax, în funcție de dorința solicitantului.

1. **Modalităţi de contestare a deciziei autorităţii**

În cazul în care o persoană consideră că dreptul privind accesul la informaţiile de interes public i-a fost încălcat, aceasta se poate adresa cu reclamaţie administrativă conducătorului autorităţii căreia i-a fost solicitată informaţia.

Persoana care se consideră vătămată în drepturile sale poate depune reclamaţia administrativă în termen de 30 de zile de la luarea la cunoştinţă a refuzului explicit sau tacit al angajaţilor din cadrul autorităţii pentru aplicarea prevederilor Legii nr. 544/2001 şi ale prezentelor norme metodologice.

Răspunsul se transmite persoanei lezate în termen de 15 zile de la depunerea reclamaţiei administrative.

În condiţiile art. 22 alin. (1) din Legea nr. 544/2001, cu modificările şi completările ulterioare, persoana care se consideră vătămată în drepturile sale poate face plângere la secţia de contencios administrativ a tribunalului în a cărei rază teritorială domiciliază sau în a cărei rază teritorială se află sediul autorităţii ori al instituţiei publice. Plângerea se face în termen de 30 de zile de la data expirării termenului de comunicare a răspunsului prevăzut de lege.

**Program depunere cereri la sediul Direcției de Asistență Socială Baia Mare, str. Dacia, nr. 1**

**Luni – 08.00 – 16.00**

**Marți – 08.00 – 16.00**

**Miercuri – 08.00 – 16.00**

**Joi – 08.00 – 17.00**

**Vineri – 08.00 – 15.00**

**Persoanele responsabile de primirea solicitărilor în baza Legii nr. 544/2001**

**Compartiment Relații cu Publicul**

Măgurean Niculina – Consilier superior

Florescu Marilena – Consilier superior

Făt Andreea - Inspector de specialitate IA

**Adresa: Municipiul Baia Mare, strada Dacia nr. 1, judeţul Maramureş**

Telefon: 0262-211949

E-mail: das@baiamare.ro

Fax: 0262-211959